
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS DĖL MIESTELIO PASKELBIMO PASIUTLIGĖS ŽIDINIU IR KAIMŲ PASKELBIMO PASIUTLIGĖS GRĖSMĖS ZONA
2011 m. birželio  1  d. Nr. AT-839
Šakiai


Vadovaudamasis Lietuvos Respublikos vietos savivaldos įstatymo (Žin., 1994, 55-1049; 2008, Nr.113-4290) 29 str. 8 d. 2 p. ir Nacionalinio maisto ir veterinarijos rizikos vertinimo instituto laboratorijos departamento Kauno teritorinio padalinio laboratorijos 2011 m. gegužės 31 d. tyrimų protokolu Nr.0666B:

1. Skelbiu:


1.1. Šakių rajono Gelgaudiškio miestelį pasiutligės židiniu;


1.2. Šakių rajono Gelgaudiškio seniūnijos Skaistakaimio, Pakalniškių, Branduoliškių, Bonkiškės, Daugerdiškių, Stanaičių, Dabitų, Elizavos, Šimkų, Jankūnų, Trako, Dobilaičių, Pajotijo, Mozūriškių, Jotyškių ir Obeliškių  kaimus − pasiutligės grėsmės zona.  


2. Tvirtinu pasiutligės likvidavimo ir profilaktikos priemonių planą (pridedamas).


3. Supažindinu su šiuo įsakymu:


3.1. Marijampolės regiono Aplinkos apsaugos departamento Šakių rajono agentūrą;


3.2. Gelgaudiškio seniūnijos seniūną;


3.3. Gelgaudiškio medžiotojų klubo ir Gelgaudiškio medžiotojų būrelių vadovus.


4. Paskelbiu šį įsakymą savivaldybės internetinėje svetainėje.


5. Nustatau, kad įsakymas galioja 2 mėnesius nuo jo paskelbimo datos.

Direktorius

Juozas Puodžiukaitis

